
REPUBLIKA HRVATSKA                                                                   
ISTARSKA ŽUPANIJA
GRAD LABIN                                                                P R I J E D L O G
Gradsko vijeće                                                                                  
KLASA: 
URBROJ: 
Labin, 

Na temelju članka 102. st. 4. i članka 104. Zakona o rudarstvu (NN 56/13, 14/14, 52/18, 115/18, 98/19, 83/23), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Grada Labina (Službene novine Grada Labina broj 9/09 i 9/10 – lektorirani tekst; 8/13, 3/16, 2/18, 5/19, 2/20, 1/21) Gradsko vijeće Grada Labina na sjednici održanoj dana  ________ donosi 
ODLUKU
o sanaciji neaktivnog eksploatacijskog polja mineralnih sirovina „Labin“

Članak 1.
(1) Donosi se Odluka o sanaciji neaktivnog eksploatacijskog polja mineralnih sirovina „Labin“, a koje se djelomično (0,16%) nalazi na administrativnom području Grada Labina.

Članak 2.
(1) Sanacija će se provesti bez eksploatacije mineralnih sirovina s ciljem provedbe mjera osiguranja radi sprečavanja nastanka opasnosti za ljude, imovinu, prirodu i okoliš (u daljnjem tekstu: tehnička sanacija).

Članak 3.
(1) Nositelj i ovlaštenik neaktivnih eksploatacijskih polja mineralnih sirovina je Republika Hrvatska.

(2) Tijelo državne uprave nadležno za provedbu sanacije neaktivnih eksploatacijskih polja je ministarstvo nadležno za rudarstvo.

(3) Novčana sredstva za provedbu tehničke sanacije neaktivnih eksploatacijskih polja osigurava ministarstvo nadležno za rudarstvo.

Članak 4.
(1) Ova Odluka dostavlja se ministarstvu nadležnom za rudarstvo i Istarskoj županiji.

Članak 5.
(1) Ova Odluka stupa na snagu osmog dana od dana objave u „Službenim novinama Grada Labina“. 

                                                                                     PREDSJEDNICA
                                                                                     Gradskog vijeća
                                                                                                    Eni Modrušan 
O B R A Z L O Ž E NJ E

1. ZAKONSKA OSNOVA ZA DONOŠENJE ODLUKE

· Zakon o rudarstvu (NN 56/13, 14/14, 52/18, 115/18, 98/19, 83/23) 
· Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),
· Statut Grada Labina (Službene novine Grada Labina broj 9/09 i 9/10 – lektorirani tekst; 8/13, 3/16, 2/18, 5/19, 2/20, 1/21)

2. OSNOVNA PITANJA KOJA TREBA UREDITI ODLUKOM

Ministarstvo gospodarstva i održivog razvoja uputilo je obavijest jedinicama lokalne samouprave i jedinicama područne (regionalne) samouprave kojom ukazuju na odredbe članka 22. stavka 6. Zakona o izmjenama i dopunama Zakona o rudarstvu (NN 56/13, 14/14, 52/18, 115/18, 98/19, 83/23), koji je stupio na snagu 29. srpnja 2023. godine, a temeljem kojeg je predstavničko tijelo jedinice lokalne samouprave dužno u roku od 12 mjeseci od dana stupanja na snagu ovoga Zakona donijeti odluku o sanaciji neaktivnih eksploatacijskih polja mineralnih sirovina bez eksploatacije mineralnih sirovina ili uz eksploataciju mineralnih sirovina.

Neaktivna eksploatacijska polja mineralnih sirovina su eksploatacijska polja na kojima je trajno obustavljeno izvođenje rudarskih radova, a na kojima nisu provedene mjere osiguranja radi sprječavanja nastanka opasnosti za ljude, imovinu, prirodu i okoliš i koja nisu brisana iz Registra eksploatacijskih polja mineralnih sirovina.  

Sukladno zakonskim odredbama predstavničko tijelo jedinice lokalne samouprave dužno je donijeti odluku o sanaciji neaktivnih eksploatacijskih polja mineralnih sirovina bez eksploatacije mineralnih sirovina ili uz eksploataciju mineralnih sirovina te je dostaviti ministarstvu nadležnom za rudarstvo i jedinici područne (regionalne) samouprave. 

Republika Hrvatska određuje se i upisuje kao nositelj i ovlaštenik neaktivnih eksploatacijskih polja mineralnih sirovina, a Ministarstvo nadležno za rudarstvo utvrđuje se kao tijelo državne uprave nadležno za provedbu sanacije neaktivnih eksploatacijskih polja mineralnih sirovina.

Obzirom da se na području Grada Labina nalazi dio (0,16%) neaktivnog eksploatacijskog polja mineralnih sirovina „Labin“ (ukupne površine: 2566,81 ha; vrsta mineralne sirovine: boksit) potrebno je donijeti odluku o sanaciji istog. Naime, u slučaju kada se neaktivno eksploatacijsko polje nalazi na prostoru više jedinica lokalne samouprave, svaka jedinica lokalne samouprave dužna je postupiti sukladno odredbi čl. 22. st. 6. Zakona o izmjenama i dopunama Zakona o rudarstvu (NN 83/23). 

Ukoliko jedinice lokalne samouprave ne donesu odluku o sanaciji, Ministarstvo nadležno za rudarstvo dužno je iz Registra eksploatacijskih polja mineralnih sirovina brisati neaktivna eksploatacijska polja mineralnih sirovina, a sva odgovornost i teret daljnjih radnji, kao i sva šteta koja bi mogla nastati bilo komu u svezi s tim prostorima na jedinici je lokalne samouprave.
 
Sanacija neaktivnog eksploatacijskog polja mineralnih sirovina „Labin“ provesti će se bez eksploatacije mineralnih sirovina s ciljem provedbe mjera osiguranja radi sprečavanja nastanka opasnosti za ljude, imovinu, prirodu i okoliš (tehnička sanacija). Novčana sredstva za provedbu tehničke sanacije neaktivnih eksploatacijskih polja osigurava ministarstvo nadležno za rudarstvo.

Slijedom navedenog, predlaže se Gradskom vijeću Grada Labina donošenje Odluke o sanaciji neaktivnog eksploatacijskog polja mineralnih sirovina „Labin“, kao u prijedlogu.
   
3. FINANCIJSKA SREDSTVA POTREBNA ZA PROVOĐENJE ODLUKE
	
Za realizaciju ove Odluke nisu potrebna financijska sredstva

GRADONAČELNIK
                                                                                                                     Valter Glavičić,v.r.















Prijedlog izradila: Valentina Sinčić Vretenar, dipl.iur.

Pročelnica: Anita Blagonić, dipl.ing.građ.

